**Jeff Blashill** (s. 10. joulukuuta 1973) on yhdysvaltalainen jääkiekkovalmentaja, joka valmensi viimeksi NHL-joukkue Detroit Red Wingsiä.

Ura
---

### Pelaajaura

Blashill syntyi Detroitissa, Michiganissa, mutta kasvoi Sault Ste. Mariessa. Hän pelasi yliopistokiekkoa maalivahtina Ferris State Universityssä vuosina 1994–1998. Vuonna 1994 hänet valittiin vuoden tulokas -palkinnon voittajaksi. Ennen yliopistouraansa Blashill pelasi USHL-joukkue Des Moines Buccaneersissä vuodet 1991–1994.

### Valmentajaura

Pelaajauransa päättymisen jälkeen Blashill siirtyi Ferris Staten yliopiston joukkueen Bulldogsin apulaisvalmentajaksi vuonna 1999. Hän oli joukkueessa kolme kautta ennen siirtymistään Miamin yliopistoon RedHawksin valmentajaksi vuonna 2002.

Vuonna 2008 Blashill nimettiin Indiana Icen päävalmentajaksi ja toimitusjohtajaksi. Ice voitti heti hänen ensimmäisellä kaudellaan USHL:n mestarille annettavan Clark Cupin.

6. huhtikuuta 2010 Blashill nimettiin Länsi-Michiganin yliopiston Broncos -joukkueen päävalmentajaksi.

Heinäkuussa 2011 oltuaan vain yhden kauden Broncosissa, Blashill siirtyi NHL-seura Detroit Red Wingsin apulaisvalmentajan paikalle Mike Babcockin alaisuuteen.

25. kesäkuuta 2012 Blashillista tehtiin Red Wingsin AHL-farmiseura Grand Rapids Griffinsin päävalmentaja Curt Fraserin siirryttyä Dallas Starsin valmennukseen. Blashillin paikan Red Wingsissä otti NHL-veteraani Tom Renney.

18. kesäkuuta 2013 Griffins voitti Blashillin alaisuudessa AHL:n mestarille annettavan Calder Cupin ensimmäistä kertaa seuran historiassa.

Toisella kaudellaan Griffinsissä Blashill palkittiin AHL:n parhaalle valmentajalle annettavalla Louis A. R. Pieri Memorial Awardilla. Kahden ensimmäisen kauden aikana Blashill sai tilastoikseen Griffinsin päävalmentajana 88-48-2-12. Hänen valmennuskaudellaan Griffins sai kolme seitsemän ottelun voittoputkea, eikä hävinnyt kertaakaan enempää, kuin kahta ottelua peräkkäin runkosarjassa.

4. kesäkuuta 2014 julkaistiin Blashillin ja Detroit Red Wingsin solmima kolmivuotinen valmentajasopimus kauden 2016-2017 loppuun.

Griffinsin voitettua Rockford IceHogsin 1. huhtikuuta 2015, Blashillistä tuli ensimmäinen valmentaja joukkueen seurahistoriassa, joka on pystynyt kolmeen yli 40 voiton ja yli 90 pisteen kauteen. Kolmen kautensa aikana Griffinsissä hänen tilastokseen runkosarjassa muodostui 134-71-12-11. Pudotuspeleissä hän voitti seitsemän yhdeksästä pelatusta ottelusarjasta. Hän on ainoa valmentaja Griffinsin seurahistoriassa, joka on saanut joukkueen pudotuspeleihin kolmesti peräkkäisinä kausina.

Mike Babcockin siirryttyä Detroitista Toronto Maple Leafsiin, Blashill nimettiin odotetusti Red Wingsin päävalmentajaksi 9. kesäkuuta 2015. Toukokuussa 2020 Red Wingsin toimitusjohtaja Steve Yzerman ilmoitti Blashillin jatkavan joukkueen valmentajana. Toukokuussa 2021 Blashill teki uuden jatkosopimuksen Red Wingsin kanssa. Kauden 2021-2022 päätyttyä Red Wings ilmoitti, ettei Blashill jatka joukkueen päävalmentajana.

#### Maajoukkue

Blashill on ollut Yhdysvaltojen maajoukkueen valmennuksessa kolmesti, Ivan Hlinkan muistoturnauksessa 2006, World Junior A Challengessa 2009 ja vuoden 2009 alle 20-vuotiaiden maailmanmestaruuskilpailuissa.

Perhe
-----

Blashill kasvoi Sault Ste. Mariessa, Michiganissa, jossa hänen isänsä Jim työskenteli professorina Lake Superior State Universityssä. Jim oli aiemmin työskennellyt poliisina sekä rikosoikeuden professorina yli 30 vuoden ajan. Blashillin veli Tim Blashill on myös pelannut ja valmentanut jääkiekkoa. Nykyisin hän valmentaa yliopistokiekkoa Big Rapidsissa. Hän on toiminut myös ohjelmakoordinaattorina Ferris Staten yliopiston Ewigleben Arenalla. Blashill ja hänen vaimonsa asuvat itäisessä Grand Rapidsissa kolmen lapsensa Teddyn, Josien ja Owenin kanssa.

Päävalmentajatilastot
---------------------

| Joukkue | Liiga | Kausi | Ottelut | Voitot | Häviöt | Tasapelit | Jatkoaikahäviöt | Tulos |
| --- | --- | --- | --- | --- | --- | --- | --- | --- |
| Indiana Ice | USHL | 2008-2009 | 60 | 39 | 19 | 0 | 2 | Clark Cup -mestaruus |
| Indiana Ice | USHL | 2009-2010 | 60 | 33 | 24 | 0 | 3 | tippui semifinaaleissa |
| Länsi-Michiganin yliopisto | CCHA | 2010-2011 | 42 | 19 | 13 | 10 | 0 | NCAA -turnauksen ensimmäinen kierros |
| Grand Rapids Griffins | AHL | 2012-2013 | 76 | 42 | 26 | 0 | 8 | Calder Cup -mestaruus |
| Grand Rapids Griffins | AHL | 2013-2014 | 76 | 46 | 23 | 0 | 7 | tippui semifinaaleissa |
| Grand Rapids Griffins | AHL | 2014-2015 | 76 | 46 | 22 | 0 | 8 | tippui konferenssifinaaleissa |
| Yhteensä | 390 | 225 | 127 | 10 | 28 |  |

Lähteet
-------

* Jeff Blashill The Internet Hockey Databasessa (englanniksi)
* Jeff Blashill Eurohockey-sivustolla (englanniksi)
* Jeff Blashill *Elite Prospects*. Everysport Media Group AB.  (englanniksi)

### Viitteet

1. 1 2  Jeff Blashill Hockey Databese. Viitattu 22.11.2015. (englanniksi)
2. ↑  Jeff Blashill Bio Western Michigan.  Arkistoitu 15.3.2012. Viitattu 22.11.2015. (englanniksi)
3. ↑  Western Michigan willing to wait for Jeff Blashill: New hockey coach in midst of USHL playoffs  7.4.2010. WebCite.  Arkistoitu 14.11.2012. Viitattu 22.11.2015. (englanniksi)
4. ↑  Blashill Resigns For Red Wings Position; Search Begins Immediately  8.7.2011. Broncos.  Arkistoitu 4.3.2016. Viitattu 22.11.2015. (englanniksi)
5. ↑  Wings tab Renney as associate coach  5.7.2012. Detroit Red Wings. Viitattu 22.11.2015. (englanniksi)
6. ↑  Grand Rapids Griffins win the Calder Cup thanks to late goal by Brennan Evans  18.6.2013. mlive.com. Viitattu 22.11.2015. (englanniksi)
7. ↑  Calder Cup Finals: Grand Rapids Griffins hold off Syracuse, win first AHL crown  19.6.2013. SB Nation. Viitattu 22.11.2015. (englanniksi)
8. ↑  Blashill earns coach of the year award  15.4.2014. Detroit Red Wings. Viitattu 22.11.2015. (englanniksi)
9. ↑  Wings give Blashill new 3-year contract  4.6.2014. Detroit Red Wings. Viitattu 22.11.2015. (englanniksi)
10. ↑  Griffins notes: Coach Jeff Blashill rewriting the record book  31.3.2015. MLive.com. Viitattu 22.11.2015. (englanniksi)
11. ↑  Blashill hire was a year in the making  9.6.2015. Detroit Red Wings. Viitattu 22.11.2015. (englanniksi)
12. ↑  Detroit Red Wings hire Jeff Blashill as coach  9.6.2015. Detroit Red Wings. Viitattu 22.11.2015. (englanniksi)
13. ↑
14. ↑
15. ↑
16. 1 2  Jeff Blashill Bio Grand Rapids Griffins.  Arkistoitu 28.3.2014. Viitattu 22.11.2015. (englanniksi)
17. ↑  Sault native wins National Coach of the Year  15.4.2011. WebCite.  Arkistoitu 14.11.2012. Viitattu 22.11.2015. (englanniksi)
18. ↑  Sault native wins National Coach of the Year  15.4.2011. WebCite.  Arkistoitu 14.11.2012. Viitattu 22.11.2015. (englanniksi)
19. ↑  Tim Blashill Ferris State Bulldogs. Viitattu 22.11.2015. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Jeff Blashill